5 विकेट से जीते, अय्यर के शतक पर भारी पड़ा ईशान का अर्धशतक
Kolkata Knight Riders vs Mumbai Indians LIVE Score Update; Follow Indian Premier League Schedule, Points Table Playing 11, And Latest Match Updates On Dainik Bhaskar.   कोलकाता पर मुंबई पड़ी है भारी, टूर्नामेंट इतिहास में 32वीं बार भिड़ेंगी दोनों टीमें; जानें पॉसिबल प्लेइंग-11
5 बार की चैंपियन मुंबई इंडियंस ने इंडियन प्रीमियर लीग में वानखेड़े के मैदान पर कोलकाता की जीत का इंतजार बढ़ा दिया है। टीम ने नाइट राइडर्स को मौजूदा सीजन के तीसरे सुपर संडे के पहले मैच में 5 विकेट से हरा दिया है। दिन का दूसरा मुकाबला अहमदाबाद में डिफेंडिंग चैंपियन गुजरात और राजस्थान के बीच चल रहा है। पढ़ें मैच रिपोर्ट
यह MI की KKR पर 23वीं जीत है। दोनों के बीच अब तक 32 मैच खेले गए हैं। मौजूदा सीजन की बात करें तो यह मुंबई की लगातार दूसरी जीत है। टीम पॉइंट्स टेबल में 8वें नंबर पर है। देखें पॉइंट्स टेबल
अपने होम ग्राउंड पर मुंबई ने टॉस जीतकर गेंदबाजी करने का फैसला लिया। कोलकाता ने पहले बल्लेबाजी करते हुए 20 ओवर में 6 विकेट पर 185 रन बनाए। 186 रन का टारगेट मुंबई के बल्लेबाजों ने 17.4 ओवर में 5 विकेट पर हासिल कर लिया।
भारी पड़ी ईशान की पारी
ईशान किशन ने 25 गेंद पर 58 रन की तूफानी पारी खेली। यह पारी वेंकटेश अय्यर के शतक पर भारी पड़ गई। ईशान ने रोहित के साथ 29 गेंद में 65 रन की विस्फोटक ओपनिंग साझेदारी कर आधा काम कर दिया। बचा हुआ काम सूर्या और तिलक वर्मा की अर्धशतकीय साझेदारी ने कर दिया। तिलक वर्मा ने 25 बॉल पर 30 और सूर्यकुमार ने 25 बॉल पर 43 रन बनाए।
गेंदबाजी में मुंबई के ऋतिक शौकीन और कोलकाता के सुयश शर्मा ने दो-दो विकेट लिए। देखें कोलकाता-मुंबई मैच का स्कोरकार्ड
जानिए मैच के टर्निंग पॉइंट्स
पावरप्ले में मुंबई की तूफानी शुरुआत 
पावरप्ले में मुंबई ने तूफानी शुरुआत की। इम्पैक्ट प्लेयर रोहित शर्मा और ईशान किशन की जोड़ी ने 29 गेंद पर 65 रन की ओपनिंग साझेदारी की। यहां रोहित शर्मा 20 रन बनाकर आउट हुए। वे इम्पैक्ट प्लेयर के रूप में खेल रहे हैं। सीजन में पहली बार किसी टीम का रेगुलर कप्तान इम्पैक्ट प्लेयर के तौर पर उतरा, हालांकि इस मैच में मुंबई के कप्तान सूर्यकुमार यादव ही कहे जाएंगे, क्योंकि उन्होंने टॉस कराया।
तिलक-सूर्या की अर्धशतकीय साझेदारी
रोहित और ईशान के आउट होने के बाद तिलक वर्मा और सूर्यकुमार यादव ने 38 बॉल पर 60 रनों की अर्धशतकीय साझेदारी की। इस साझेदारी को सुयश ने तिलक को बोल्ड कर तोड़ा। सुयश ने रोहित को बोल्ड कर ओपनिंग साझेदारी भी तोड़ी थी।
ग्राफिक्स में टॉप परफॉर्मेंस...
पढ़िए कैसे गिरे किसके विकेट...
ऐसे गिरे मुंबई के विकेट 
ऐसे गिरे कोलकाता के विकेट...
अब ग्राफिक्स में देखिए रिकॉर्ड...
यहां से कोलकाता की पारी...
अय्यर के IPL करियर का पहला शतक, कोलकाता ने बनाए 185 रन
मुंबई के वानखेड़े मैदान पर कोलकाता ने पहले बल्लेबाजी करते हुए 20 ओवर में 6 विकेट पर 185 रन बनाए।
वेंकटेश अय्यर ने 104 रनों की आक्रमक पारी खेली। लेफ्टी बैटर ने अपनी पारी में 6 चौके और 9 छक्के जमाए। वहीं, मुंबई के ऋतिक शौकीन ने दो विकेट लिए।
अय्यर ने जमाया सीजन का दूसरा शतक
वेंकटेश अय्यर ने सीजन का दूसरा शतक जमाया। अय्यर ने 50 बॉल में शतक पूरा किया। उन्होंने 104 रन बनाए। 51 गेंदों की पारी में अय्यर ने 6 चौके और 9 छक्के जमाए। वे KKR के लिए शतक जमाने वाले दूसरे बल्लेबाज बने हैं। इससे पहले, ब्रैडन मैकुलम ने पहले सीजन के पहले मुकाबले में 158 रनों की पारी खेली थी। वे मैकुलम के बाद एक पारी में सबसे ज्यादा रन बनाने वाले बल्लेबाज बने हैं।
पावरप्ले में कोलकाता ने बनाए 55+ रन
मैच के पहले पावरप्ले में कोलकाता ने 57 रन बनाए, लेकिन टीम को दो झटके भी लगे। जगदीशन जीरो और गुरबाज 5 रन बनाकर पवेलियन लौटे। ऐसे में वेंकटेश अय्यर ने पारी को 50 पार पहुंचाया।
24 नंबर की जर्सी पहनकर उतरे जूनियर तेंदुलकर, जो सचिन का बर्थडे
अर्जुन तेंदुलकर 24 नंबर की जर्सी पहनकर उतरे। 24 अप्रैल को सचिन तेंदुलकर का बर्थडे है। जाहिर है कि अर्जुन ने अपना जर्सी नंबर पिता को समर्पित किया है।
अर्जुन तेंदुलकर को डेब्यू कैप
सचिन तेंदुलकर के बेटे अर्जुन तेंदुलकर मुंबई के लिए डेब्यू कर रहे हैं। मार्को यानसेन के जुड़वा भाई डुयान येनसन भी डेब्यू कर रहे हैं।
अब देखिए दोनों टीमों की प्लेइंग-11...
कोलकाता नाइट राइडर्स: नीतीश राणा (कप्तान), रहमानुल्लाह गुरबाज (विकेटकीपर), वेंकटेश अय्यर, नारायण जगदीशन, रिंकू सिंह, आंद्रे रसेल, शार्दूल ठाकुर, सुनील नरेन, लॉकी फर्ग्युसन, उमेश यादव और वरुण चक्रवर्ती।
इम्पैक्ट प्लेयर: सुयश शर्मा, डेविड वीसे, अनुकूल रॉय, मंदीप सिंह, वैभव अरोरा।
मुंबई इंडियंस: सूर्यकुमार यादव (कप्तान) रोहित शर्मा, इशान किशन (विकेटकीपर), कैमरून ग्रीन, तिलक वर्मा, टिम डेविड, नेहल वाधेरा, अर्जुन तेंदुलकर, ऋतिक शौकीन, पीयूष चावला, डुयान येनसन और राइली मेरिडिथ।
इम्पैक्ट प्लेयर्स: रोहित शर्मा, अरशद खान, विष्णु विनोद, कुमार कार्तिकेय और रमनदीप सिंह।
फोटोज में देखिए मुंबई-कोलकाता मैच का रोमांच...
